projecte-aina/dolly3k_ca huggingface dataset:
Pregunta: Quins són els beneficis de la meditació?
Resposta: La pràctica de la meditació entrena la ment per centrar-se en objectes específics, com ara: la respiració o les sensacions del cos, que alleujaran al cervell de pensaments densos o emocions fortes. Pot ajudar a calmar el cervell i estar presents en la situació actual. Evitarà que la ment es perdi en recances passades o s'angoixi pel futur. No només ajuda a que el cervell descansi, sinó que també és un exercici eficient perquè el cervell reconstrueixi les neurones i augmenti les connexions. Fins i tot 15 minuts de meditació diària poden ajudar molt a mitigar els nervis, la pressió i la tristesa, així com gairebé totes les emocions negatives. La meditació pot dur la ment a un estat de "profunda tranquil·litat", que pot ajudar a entendre les coses des de l'arrel i veure com són les coses en realitat. Aquestes seran les bases per assolir la saviesa i la il·luminació. Igual que el cos humà s'ha d'entrenar, el cervell humà també necessita exercici, que és la meditació. Avui dia la meditació s'està fent cada cop més popular i molta gent ja està notant els beneficis i la fan servir com a exercici diari.
Pregunta: Escriu una breu entrada al blog sobre el motiu que t’ha dut a eliminar el teu compte d’Instagram i per què creus que Instagram té un impacte negatiu en la societat.
Resposta: Hola amics, fa temps que no parlem! Avui us vull explicar per què vaig decidir eliminar el meu compte d’Instagram. És una decisió en la qual havia estat rumiant durant molt de temps i, finalment, em vaig adonar que el més encertat era desfer-me’n. Malgrat tot, no volia fer-ho sense compartir amb vosaltres el motiu d’aquesta decisió, perquè crec que és important explicar-ho. He tingut un compte d’Instagram durant anys, però sovint em sentia com si m’enfonsés en una espiral cíclica (tots ens hi hem sentit, siguem realistes) que m’enganxava al telèfon durant hores i hores. Ja havia establert límits de temps de pantalla, però m’adonava que realment no en feia massa cas. Però el que em va fer decidir a fer aquesta entrada al final i eliminar el meu compte va ser llegir que les xarxes socials provoquen una baixa autoestima i que podrien ser les responsables de molts dels problemes de salut mental que estem veient en els joves d’avui en dia. En saber-ho, vaig decidir que ja n’hi havia prou i, finalment, vaig suprimir el meu compte. Us animo a tots a fer el mateix: no us preocupeu, no renunciaré a aquest blog, de manera que encara podreu seguir els meus passos. Feu-me saber als comentaris què en penseu i parlem la setmana vinent!
Pregunta: Quin és el millor equip de beisbol?
Resposta: Destacar un equip de beisbol com el «millor» és molt difícil. Són molts els factors que poden intervenir a l’hora de prendre aquesta decisió. Per exemple, es té en compte el rendiment de la temporada actual? L’historial de victòries al llarg dels anys? La quantitat de fans? Les estadístiques més bones? El més destacat? Si us plau, ajuda’m a concretar què vol dir «millor» per a tu.
Pregunta: Per què li agrada esquiar, a la gent?
Resposta: L’esquí és una bona manera de sortir a l’aire lliure durant els mesos d’hivern. També és una manera fantàstica de mantenir-se actiu, desafiar-se, estar amb la família i gaudir de la natura.
Pregunta: Per què és important el vapor a l'hora de fer el pa?
Resposta: El vapor és important a l’hora de fer el pa perquè ajuda a evitar que l’exterior es cogui abans que l’interior acabi de pujar. A més, el vapor es transfereix de manera més eficient que l’aire sec, de manera que permet una millor expansió.
Pregunta: Quins són els tres consells per aconseguir una pesca fructífera?
Resposta: 1. Estar preparat. Comprova el temps i assegura’t que portes roba adequada per al temps previst. Porta prou menjar i aigua per estar a gust mentre ets a la barca. 
2. Anar-hi a la millor hora del dia. La majoria dels peixos d’aigua dolça tenen una rutina diària relativament previsible i piquen més ben d’hora al matí (just abans o durant la sortida del sol) o més tard, al vespre, un parell d’hores abans de la posta del sol. 
3. Pescar al lloc adient! La majoria dels peixos d’aigua dolça tenen un espai ambiental preferit. Per exemple, als llobarros d’estiu els agrada estar entre les males herbes i altres amagatalls; el lucioperca de primavera es pot trobar en aigües menys profundes amb fons sorrencs/rocosos; el lluç de riu de tardor i el mesquer embosquen les preses als espessos llits de males herbes. Si vols pescar molts peixos, has d’anar a pescar on són!
Pregunta: Com arriba la gent al lloc on vol anar?
Resposta: La gent normalment mira un mapa i hi busca la seva destinació. Després segueix les indicacions del mapa per arribar-hi.
Pregunta: Quins tipus d’enciam s’utilitzen habitualment en amanides i altres plats?
Resposta: Els tipus d’enciam que habitualment s’utilitzen en amanides i altres plats inclouen l’enciam iceberg, l’enciam trocadero, l’enciam lollo rossa, l’enciam verd, el frisée, l’endívia, l’escarola, la ruca, la barreja de primavera i la col arrissada tendra.
Pregunta: Quina mesura és imperial i quina és mètrica: la pinta o el mil·lilitre?
Resposta: La pinta és imperial i el mil·lilitre és mètric.
Pregunta: Com descriuries la genòmica?
Resposta: La genòmica és l’estudi del material genètic d’un organisme, la qual cosa inclou l’estructura, la funció i la regulació dels gens. La genòmica és una eina poderosa que es pot utilitzar per identificar i diagnosticar trastorns genètics, desenvolupar nous tractaments i entendre els fonaments genètics de malalties complexes.
Pregunta: És segur invertir en criptomoneda?
Resposta: Comparat amb d'altres classes d'actius com ara les accions o les obligacions de l'estat, invertir en criptomoneda pot considerar-se com d'alt risc.
Pregunta: Dona’m tres arguments que demostrin que els cactus no són autèntics.
Resposta: El meu primer argument és que els rics planten cactus per evitar la prevenció de la desertització, que és una afirmació peculiar en si mateixa. Això implica més deserts i, per tant, més petroli i més diners per a la gent rica.
En segon lloc, la gent que conec amb un cactus no l’ha regat durant tota una eternitat i, malgrat tot, encara l’anomenen sense cometes «viu». Té arrels poc profundes, de debò? Si no el regues mai, no és viu, admet-ho.
En tercer i últim lloc, dues mil espècies de cactus són massa. Això passa perquè els rics no tenen gaire traça a l’hora de crear els mateixos cactus dues vegades; per tant, acabem amb totes les seves versions a mida.
Gràcies per venir a la meva xerrada TED.
Pregunta: Què és un alcohòlic?
Resposta: Un alcohòlic és una persona que no pot controlar la quantitat d'alcohol que consumeix. Les addiccions comencen per la pèrdua de control sobre qualsevol substància. L'alcoholisme és una forma d'addicció incontrolada. La manera més perillosa d'una addicció és quan una persona està en estat de negació de la seva addicció. A l'igual que d'altres addiccions, si l'alcoholisme no es tracta pot portar a la fallada dels ronyons i en última instància pot causar la mort. Si coneixes algú amb addicció a l'alcoholisme és millor intentar intervenir i aconseguir-los ajudar mitjançant les 12 passes o un programa d'alcohòlics anònims.
Pregunta: Quines són les mesures més importants per a un líder de vendes?
Resposta: Pipeline, cobertura de pipeline, temps del cicle de vendes, taxa de conversió, MQO, SQO, MQL i % d’assoliment de quota.
Pregunta: Per què la meva glaça de crema de mantega no és blanca?
Resposta: La vainilla blanca és una de les millors maneres de mantenir la teva glaça de crema de mantega tan blanca com és possible. Si fas servir vainilla tradicional o fins i tot artificial, la teva glaça de crema de mantega esdevindrà d’un color més crema que blanc pur. La crema de mantega de color blanc pur no existeix, perquè el color de la mantega és lleugerament groc, la qual cosa dona un petit to de color a la teva glaça de mantega. Malgrat tot, el culpable més probable de la teva crema de mantega acolorida és el teu extracte tradicional de vainilla.
Pregunta: Què és el pa de massa mare?
Resposta: El pa de massa mare no fa servir llevat per pujar. En comptes de llevat, utilitza una base inicial, que és una massa fermentada, com a agent per aconseguir-ho. Per això, es classifica com un pa de llevat natural. Normalment, triga més a pujar i és més saborós que el pa normal. El pa de massa mare es crea amb farina, sal i aigua. S’ha d’«alimentar» i mantenir amb farina fresca perquè la base inicial segueixi activa. Les bases inicials es poden guardar en un ambient més fresc per tal de fer minvar la cotització de la fermentació.
Pregunta: Com es pot entretenir a un gat?
Resposta: Es pot entretenir a un gat de moltes maneres diferents: 1. un punter làser contra les parets per què el gat el pugui perseguir; 2. corda fina/joguines amb bandes o cordes; 3. pilotes de moviment automàtic; 4. vídeos amb pilotes mòbils, ratolins, etc. Mentre que segons siguin els gats, se'ls pot entretenir de formes diferents, en comú el què els agrada als gats són objectes petits de moviments ràpids per què puguin perseguir-los. Als gats també els agraden les carícies de les persones amb què estan familiaritzats (la seva gent).
Pregunta: Quins passos puc seguir per evitar ser colpejat per una finestra que caigui des d’un gratacel mentre passejo pel centre de la ciutat quan hi ha fortes ventades?
Resposta: A continuació tens alguns passos que pots seguir per evitar ser colpejat per finestres que caiguin d’un edifici alt a causa de fortes ventades procedents de ciclons o tornados: 
1. L’espai proper a portes o finestres és més probable que es vegi afectat per la caiguda d’objectes, i val més la pena allunyar-se d’edificis, arbres i pals elèctrics o de telèfon alts. Busca un espai obert, allunya’t d’aquests objectes i mantingues-te estirat al terra per minimitzar les possibilitats de ser colpejat per enderrocs.
2. Un dels llocs més segurs per evitar ser colpejat per la caiguda d’objectes és sota terra en un soterrani sense finestres. Intenta trobar espais subterranis al centre de la ciutat com les plantes baixes dels edificis i centres comercials, o el metro. 
3. Si és absolutament necessari que estiguis a l’exterior i a prop d’edificis alts, estigues pendent i vigila que no caiguin enderrocs.
4. Tot i pensar que quedar-te dins d’un cotxe és una opció segura, els vehicles són llocs perillosos si t'hi quedes a dins quan hi ha fortes ventades per la propensió a acabar bolcats o arrossegats o que els esclatin les finestres.
Pregunta: Quina és la causa dels fongs dels peus?
Resposta: Una manera molt comuna a través de la qual la gent agafa fongs a les ungles dels dits dels peus és caminar descalços en un vestuari o unes dutxes públiques. També es pot agafar una infecció de fongs amb el contacte de pell amb pell, o compartint un tallaungles o una tovallola.
Pregunta: Digues-me si cadascuna d’aquestes posicions pertany al futbol o al beisbol: interbase, campista exterior, migcampista, davanter, porter i receptor.
Resposta: Interbase: Beisbol.
Campista exterior: Beisbol.
Migcampista: Futbol.
Davanter: Futbol.
Porter: Futbol.
Receptor: Beisbol.
Pregunta: Quins són els principals ingredients dels ous farcits i quines variacions complementàries s'hi poden fer?
Resposta: Els ous farcits tradicionals es fan amb ous durs amb el rovell barrejat amb maionesa i algun condiment lleuger. Algunes variacions especials per provar podrien incloure-hi sriracha (salsa picant), alvocat, cansalada, xili de Jalapa, escabetx, salmó fumat, curri, rave rusticà, anet o formatge feta.
Pregunta: Què és la banca majorista?
Resposta: La banca majorista és la provisió de serveis per part dels bancs a un gran nombre de clients ò organitzacions com ara agents hipotecaris, clients corporatius grans, empreses mitjanes, desenvolupadors i inversors immobiliaris, negocis financers de mercats internacionals, clients institucionals (com ara fons de pensions i entitats/agències governamentals), i serveis oferts a d'altres bancs o institucions financeres. Les finances majoristes es refereixen als serveis financers duts a terme entre les empreses de serveis financers i les institucions com ara bancs, asseguradores, gestors de fons i agents de borsa. El bancs majoristes es dediquen a:
- Finances majoristes.
- Subscripcions.
- Creació de mercats.
- Consultoria.
- Fusions i adquisicions.
- Gestió de fons.
Pregunta: Classifica aquests aliments com a proteïnes o hidrats de carboni:
Resposta: Pa, pollastre a la planxa, salmó, bistec, patates fregides i arròs.
Pregunta: Si et dono una llista d'armes, pots dividir-les en cos a cos i a distància? La llista és ganivet, arc, destral, escopeta, maça, fuet, rifle i canó.
Resposta: Entre les armes cos a cos s’inclouen el ganivet, la destral, la maça i el fuet. Les armes a distància són l'arc, l'escopeta, el rifle i el canó.
Pregunta: Digues-me una dada aterridora sobre les morenes.
Resposta: Les morenes tenen dos jocs de mandíbules, les externes i les internes, les faríngies. El primer joc de mandíbules atrapa a la presa i amb les mandíbules faríngies l’estiren i arrosseguen fins a posar-se-la a la gola.
Pregunta: Quins dels següents aliments podria menjar un vegà i quins hauria d'evitar: ou, llet d'ametlles, formatge, gelatina, sopa de pollastre amb fideus, enciam i pa?
Resposta: Els vegans podrien prendre llet d'ametlles, enciam i pa. Un vegà no podria menjar ou, formatge, gelatina ni sopa de pollastre amb fideus.
Pregunta: Per què són tan populars els esports?
Resposta: Els esports són populars arreu del món. Amb la gran varietat d'opcions disponibles, la gent pot participar o veure esports d'equip o individuals, d'alt impacte, de ritme ràpid, de ritme lent o de baix impacte. I és que n’hi ha un per tothom. L'esport pot unir a una comunitat, una ciutat o una nació. L'esport pot ensenyar-nos lliçons de la vida com ara ser humils, competir de manera amistosa o maneres de comunicar-nos amb els altres o de prendre decisions ràpides. L'esport pot ajudar a fer que els nens es mantinguin allunyats dels problemes i donar-los un sentiment de pertinença i de família que d'una altra manera no tindrien. L'esport promou estils de vida saludables i actius, promou l’esforç per aconseguir fites i ens ensenya a saber marcar-nos objectius. L'esport pot ajudar-nos a superar les barreres de l'idioma, de la cultura o de l'economia, unint persones de totes les classes socials.
Pregunta: Com es poden fabricar tots els colors de pintura?
Resposta: Per crear colors de pintura necessites els tres colors primaris: vermell, groc i blau, així com blanc i negre per ajustar-ne el matís (negre barrejat amb color) i el tint (blanc barrejat amb color). Els colors primaris vermell i groc es barregen per formar el taronja, el vermell i el blau es barregen per a formar el morat, i el groc i el blau es barregen per formar el verd. Altres colors comuns, com el rosa, poden obtenir-se barrejant blanc o negre amb aquests colors bàsics. Per exemple, el rosa pot crear-se barrejant una gran quantitat de blanc amb una quantitat petita de vermell.
Pregunta: En què consisteix l'estructura típica d'un equip de planificació i anàlisi financera?
Resposta: Normalment, un equip de planificació i anàlisi financera estarà format per un analista financer, un analista financer sènior, un director financer, un director i un vicepresident. Aquest equip sol dependre del director financer de l'empresa.
Pregunta: Què és una base de coneixements?
Resposta: Una base de coneixements és un conjunt d'articles composts per paraules i frases que expliquen conceptes coneguts, però potser difícils d'entendre. Una base de coneixements pot fer-se servir per ajudar a racionalitzar la formació i fer-la més accessible. Una base de coneixements és també un lloc on es produeix l'intercanvi d'idees mitjançant la formulació de preguntes interactives sobre articles publicats. Un exemple de base de coneixements molt utilitzada és stackoverflow.com.
Pregunta: Com puc triar l'última empresa per a la qual vull treballar?
Resposta: L'elecció d'empresa per treballar-hi sol dependre dels següents criteris:
- La ubicació: si l'empresa es troba a una distància acceptable per anar a la feina cada dia.
- La cultura de treball: com gestiona el tema de la conciliació de la vida laboral i personal.
- La missió de l'empresa i el risc associat si es tracta d'una empresa en creixement.
- La remuneració.
- Els companys amb els quals treballaràs.
- El projecte concret en què treballaràs i si et serveix per millorar en la teva àrea d'especialització.
- L'orientació professional que vulguis seguir.
Pregunta: Com es mantenen en l'aire els planadors?
Resposta: Els planadors solen ser remolcats fins a l'altitud per una avioneta i després utilitzen l'aire ascendent de fenòmens meteorològics naturals com les tèrmiques, les ones de sotavent de les muntanyes o la sustentació de les crestes per mantenir-se en l'aire.
Pregunta: Quant es triga a jugar 18 forats al golf?
Resposta: Depèn del nombre de jugadors al grup i de les condicions del camp. Per a un recorregut en solitari de 18 forats es trigarà entre 2,5 i 3 hores, mentre que un grup de quatre persones trigarà entre 3,5 i 4,5 hores a completar el seu recorregut en condicions normals.
Pregunta: Digues-me si són gossos o gats: buldogs, caniches, huskies, collies, pastors.
Resposta: Gossos.
Pregunta: Quin és el sentit de la vida? 
Resposta: El sentit de la vida és un tema que s'ha estudiat, demostrat, refutat, descartat, combatut o, fins i tot, un tema que s'ha expressat en el metavers; també és un tema sobre el que s’ha reflexiona o escrit. Algunes persones persegueixen el sentit de la vida durant tota la seva vida, mentre que d’altres gairebé no hi dediquen temps. Molta gent troba el sentit en coses que experimenta a la vida com la religió, l'esport, el món acadèmic, ajudar als altres o simplement ser bona persona. Una cosa és certa sobre el sentit de la vida, i és que és profundament personal i únic per a cadascun de nosaltres. Personalment, crec que el sentit de la vida és perseguir la millora contínua i desafiar-se a un mateix per aportar alegria a les nostres relacions amb els altres. També crec que hi ha un significat en l'energia de la naturalesa que ha de ser protegit, una energia amb la qual estem perdent la nostra connexió.
Pregunta: Donat un polinomi x^2 + 2x + 1, què és x?
Resposta: x és igual a -1.
Pregunta: Quin grau de precisió tenen les previsions meteorològiques?
Resposta: Les previsions meteorològiques solen tenir una precisió de fins a 7 dies. La precisió de les previsions disminueix com més s'allunya el dia que es pren com a referència, a causa d'una variabilitat més gran dels indicadors clau que componen els models utilitzats per elaborar les previsions.
Pregunta: Per què a molta gent no li agraden els coloms?
Resposta: Com la majoria dels animals salvatges, els coloms poden propagar malalties a les quals les persones són susceptibles. A més, els excrements dels coloms poden contaminar la ciutat i ser causa d'infeccions. A mesura que la població de coloms augmenta amb el pas dels anys, aquestes preocupacions es tornen cada vegada més importants.
Pregunta: Imagina que ets un avi que vol tenir un net. Escriu un argument sobre això que sigui persuasiu per als teus fills.
Resposta: Com a avi, una de les alegries més grans que he tingut ha estat criar als meus fills i vull que tu experimentis el mateix a la teva vida. Encara que és una feina prou dura, veure créixer els fills val la pena. Jo voldria que tu també poguessis envellir amb aquests records i envoltat de família que puguin passar temps amb tu i que t'ajudin a cuidar-te. Espero que et plantegis tenir fills.
Pregunta: Com puc triar un nom per al meu nadó?
Resposta: No hi ha una sola resposta correcta a aquesta pregunta. En realitat, depèn de les teves preferències. Si t'importen els noms que hi ha a la família, l'elecció pot ser-te més fàcil: escull el nom d'un parent pròxim. Si t'agrada escoltar les opinions dels altres, pots demanar idees a molts familiars i amics. I si vols explorar noves idees, hi ha moltes pàgines web i llibres de noms per a nadons.
Pregunta: Com puc passar del sofà a córrer 5 km en 3 mesos?
Resposta: Bàsicament, el que preguntes és com passar de no córrer gens a finalitzar la teva primera cursa de 5 km. El millor és consultar al metge abans de començar qualsevol programa d'exercicis. Assegura't d'invertir en un bon parell de sabatilles per córrer; demana consell a una botiga especialitzada en sabatilles esportives. Comença mesurant el temps que corres. Alterna els dies que surts a córrer amb dies de descans i augmenta'n la durada gradualment, anant amb compte de no augmentar-la en més d'un 10 % per carrera. Un cop que aconsegueixis córrer 30 minuts cada dos dies, comença a augmentar el temps cada quatre dies en un 10 % fins que arribis als 45 minuts. Si ho necessites, també pots caminar. I ja estaràs preparat per fer una cursa de 5 km.
Pregunta: Quin és el millor plat d'esmorzar per demanar quan surto amb amics?
Resposta: Els ous a la benedictina són una opció excel·lent per a l’esmorzar o per fer un brunch. Són fàcils de menjar, et deixen ple durant una bona estona i és un plat que sovint es prepara amb certa creativitat segons les especialitats de la zona. Encara que la majoria dels ous a la benedictina porten els components bàsics d'un ou escalfat i un panet anglès, n’existeixen infinites variacions, motiu pel qual són un plat que probablement podràs demanar una vegada i una altra.
Pregunta: Escriu una carta de permís d'absència al teu professor.
Resposta: Per al mestre

Benvolgut senyor/senyora:

Per la present li comunico que m'absentaré del meu lloc durant 3 dies, del <data> al <data> per assistir a la celebració de les noces de la meva germana.
Li prego que tingui a bé considerar-ho i concedir-me un permís.

Atentament,
XYZ
Pregunta: Com puc fer-me milionari?
Resposta: Si vols fer-te milionari, el primer que has de fer és elaborar un pla financer coherent i a llarg termini. Fes-te preguntes com què significa ser ric per a tu? T’agradaria aconseguir algun valor net concret? Una vegada establerta una situació general, divideix-la en objectius més petits a curt termini que siguin més fàcils d'assolir. Comença a invertir abans i identifica negocis que tinguis un marge de benefici alt en els quals centrar-te. Augmenta els ingressos d’una manera sostinguda en el temps tot equilibrant les inversions amb l’estalvi que fas.
Pregunta: Què és un sac de dormir?
Resposta: Un sac de dormir és una manta calenta que pot tancar-se amb una cremallera de tal manera que encobreix a la persona que hi dorm a dins. Els sacs de dormir solen estar farcits de plomissol o de material sintètic (el plomissol és més lleuger, però triga més a assecar-se) i solen utilitzar-se per passar la nit d'acampada.
Pregunta: Quina és la diferència entre un violí i una viola?
Resposta: La viola és un instrument de corda que es toca amb arc, puntejant o amb altres tècniques diverses. És lleugerament més gran que un violí i té un so més greu i profund.
Pregunta: Per què és necessari estalviar diners?
Resposta: Perquè ho necessites en cas d'emergències. No saps que no es poden guanyar diners sempre?
Pregunta: Quina és la diferència entre un telescopi refractor i un telescopi reflector?
Resposta: Un telescopi refractor utilitza lents per enfocar la llum en una imatge, mentre que un telescopi reflector utilitza miralls. Els telescopis reflectors solen ser millors per a l'observació visual d'objectes celestes més brillants, com la Lluna o els planetes, i poden recollir més llum gràcies a les unes obertures més grans. Els telescopis refractors ofereixen un contrast i una qualitat d'imatge millors, però recullen menys llum, la qual cosa els fa més adequats per a l'astrofotografia, on el temps d'exposició pot ajustar-se per compensar la manca de llum.